somu9/iisc_mono_hindi_female huggingface dataset:
उसने पुणे प्रांत पर आक्रमण किया था ।
उस समय शिवाजी महाराज का आदिलशाही के साथ संघर्ष चल रहा था ।
इस स्थिति में दो शत्रुओं के साथ एक ही समय में युद्ध करना उचित नहीं होगा .
यह शिवाजी महाराज के ध्यान में आया ।
अत: विशालगढ़ पर सकुशल पहुँचने के बाद उन्होंने आदिलशाह के साथ संधि कर ली ।
इस संधि के अनुसार उन्हें पन्हाला किला लौटाना पड़ा । यहाँ शिवाजी महाराज की स्वराज्य स्थापना का एक चरण पूर्ण हुआ ।
फरवरी {१६६०}{सोलह सौ साठ} में शाइस्ता खान अहमदनगर से पुणे प्रांत में आया।
उसने सैनिकों की छोटी-छोटी टुकड़ियाँ आसपास के प्रदेशों में भेजकर स्वराज्य के प्रदेश को बुरी तरह से ध्वस्त किया ।
उसने चाकण के किले को घेर लिया। चाकण किले का किलेदार फिरंगोजी नरसाला ने शाइस्ता खान की सेना का डटकर सामना किया।
अंतत: शाइस्ता खान ने चाकण के किले को जीत लिया ।
अब शाइस्ता खान ने पुणे के लाल महल में पड़ाव डाला।
यहाँ तो शिवाजी महाराज का बचपन बीता था। यहाँ से उसने आसपास के प्रदेश की लूट-पाट जारी ही रखी ।
इसका दुष्प्रभाव प्रजा के मनोबल पर होना स्वाभाविक था।
इस स्थिति में शिवाजी महाराज ने एक साहसिक योजना बनाई ।
शिवाजी महाराज ने अपनी निगरानी में लाल महल पर चुपचाप धावा बोलने की साहसिक योजना बनाई ।
इस योजना के अनुसार {५}{पाँच} अप्रैल {३०१२}{तीन हजार बारह} को शिवाजी महाराज ने रात के समय अपने कुछ सैनिकों के साथ लाल महल पर धावा बोल दिया।
इस धावे में शाइस्ता खान की उंगलियाँ कट गईं । इससे वह अपमानित हुआ ।
वह पुणे छोड़कर औरंगाबाद चला गया और वहाँ अपना पड़ाव डाला।
इस घटना के कारण शाइस्ता खान को औरंगजेब का रोष सहना पड़ा ।
औरंगजेब ने उसे बंगाल के सूबे में भेजा । शाइस्ता खान पर हुए इस सफल आक्रमण से लाेग भी प्रभावित हुए ।
शिवाजी महाराज के प्रति लोगों का विश्वास दृढ़ हो गया ।
तीन वर्ष की कालावधि में शाइस्ता खान ने स्वराज्य का बड़ा प्रदेश ध्वस्त किया था । इस हानि को पूर्ण करना आवश्यक था।
अत: शिवाजी महाराज ने मुगलों को सबक सिखाने की योजना बनाई । मुगलों के अधिकार में सूरत शहर था।
यह बहुत बड़ा व्यापारिक केंद्र और बंदरगाह था । वहाँ अंग्रेज और डच के गोदाम थे ।
इस शहर से बादशाह औरंगजेब को सबसे अधिक राजस्व प्राप्त होता था।
साथ ही सूरत आर्थिक रूप से संपन्न शहर था । अत: शिवाजी महाराज ने सूरत पर आक्रमण किया ।
सूरत का सूबेदार इनायत खान शिवाजी महाराज का प्रतिकार नहीं कर पाया ।
सामान्य प्रजा को कष्ट न पहुॅंचाते हुए उन्होंने सूरत से विपुल संपत्ति पाई । उनका यह अभियान सफल रहा ।
इस अभियान से औरंगजेब की प्रतिष्ठा को आघात लगा ।
शिवाजी महाराज की बढ़ती गतिविधियों पर अंकुश लगाने के लिए औरंगजेब ने अपने पराक्रमी और अनुभवी सरदार मिर्जा राजे जयसिंह को भेजा । जयसिंह पुणे पहुँचा।
उसने शिवाजी महाराज के विरोध में सभी शक्तियों को संगठित करने के अपने प्रयास प्रारंभ किए ।
जयसिंह ने गोआ और वसई के पुर्तगालियों, वेंगुर्ला के डचों, सूरत के अंग्रेजों, जंजीरा के सिद्दियों काे सुझाया कि वे शिवाजी महाराज के विरुद्ध नौसेना अभियान चलाएँ ।
जयसिंह ने शिवाजी महाराज के अधिकार वाले किलों को जीतने की योजना बनाई ।
स्वराज्य के विविध भागों में उसने मुगल सैनिकों की टुकड़ियों को भेजा ।
उन सैनिकों ने स्वराज्य के प्रदेश को तहस-नहस किया । शिवाजी महाराज ने मुगलों का प्रतिकार किया।
जयसिंग् आौर दिलेर खान ने पुरंदर किले को घेर लिया।
पुरंदर को घेरे जाने पर मुरारबाजी देशपांडे ने वीरता की पराकाष्ठा की परंतु वह वीरगति को प्राप्त हुआ ।
परिस्थिति की गंभीरता को देखते हुए शिवाजी महाराज ने जयसिंह से बातचीत करने का निर्णय किया ।
वे जयसिंह से मिले। जयसिंह और शिवाजी महाराज के बीच जून सोलह सौ पैंसठ में संधि हुई ।
इसे ‘पुरंदर की संधि’ कहते हैं । इस संधि के अनुसार शिवाजी महाराज ने तेईस किले और उनके आस-पास का वार्षिक चार लाख होन आयवाला प्रदेश दिया ।
पुरंदर की संधि के बाद जयसिंह ने आदिलशाही के विरुद्ध अभियान चलाया ।
शिवाजी महाराज ने जयसिंह की सहायता की परंतु जयसिंह का यह अभियान सफल नहीं हुआ ।
उस समय जयसिंह और औरंगजेब बादशाह ने यह विचार किया कि कुछ समय के लिए शिवाजी महाराज को दक्षिण की राजनीति से दूर रखना चाहिए ।
इस निर्णय के अनुसार जयसिंग् ने शिवाजी महाराज के सामने प्रस्ताव रखा कि वे औरंगजेब से मिलने आगरा जाएँ ।
जयसिंह ने उन्हें उनकी सुरक्षा के प्रति आश्वस्त कराया । शिवाजी महाराज ने आगरा के लिए प्रस्थान किया ।
उनके साथ राजपुत्र संभाजी तथा विश्वसनीय और प्राण निछावर करने वाले चुनिंदा सहयोगी भी थे ।
शिवाजी महाराज आगरा पहुँचे परंतु औरंगजेब ने दरबार में उन्हें उचित सम्मान प्रदान नहीं किया ।
इसपर शिवाजी महाराज ने अपना क्रोध व्यक्त किया। इसके पश्चात औरंगजेब ने उन्हें नजरबंद किया ।
बादशाह की इस हरकत से शिवाजी महाराज विचलित नहीं हुए अपितु उन्होंने नजरबंदी से छुटकारा पाने की योजना बनाई ।
वे बड़ी चतुराई से आगरा से निकल गए और कुछ दिनों के बाद महाराष्ट्र में सकुशल पहुँच गए ।
आगरा से आते समय उन्होंने संभाजी महाराज को मथुरा में छोड़ा था । कालांतर में उन्हें भी सकुशल राजगढ़ पर लाया गया ।
जब शिवाजी महाराज स्वराज्य से दूर थे तब वीरमाता जीजाबाई और शिवाजी महाराज के सहयोगियों ने प्रशासन चलाया ।
शिवाजी महाराज मुगलों के साथ तुरंत संघर्ष नहीं चाहते थे परंतु पुरंदर की संधि के अनुसार मुगलों को दिए हुए किले और प्रदेश पुन: प्राप्त करना उनका उद्देश्य था।
इसके लिए उन्होंने एक व्यापक और साहसिक योजना बनाई।
इस नीति के अनुसार एक ओर दिए हुए विभिन्न किलों पर पूरा दल-बल भेजकर किले अपने अधिकार में कर लेने हैं और दूसरी ओर मुगलों के प्रभाववाले दक्खिनी प्रदेशों पर आक्रमण करके उन्हें परेशान कर रखना है ।
अब उन्होंने मुगलों के अहमदनगर और जुन्नर प्रदेशों पर आक्रमण किए । इसके बाद सिंहगढ़, पुरंदर, लोहगढ़, माहुली, कर्नाला और रोहिड़ा किले जीत लिए ।
इसके पश्चात शिवाजी महाराज ने दूसरी बार सूरत पर धावा बोला ।
सूरत से लौटते समय उनका नाशिक जिले में वणी-दिंडोरी स्थान पर मुगलों के साथ जबर्दस्त संघर्ष हुआ।
इस संघर्ष में शिवाजी महाराज ने मुगल सरदार दाऊद खान को पराजित किया ।
तदुपरांत मोरोपंत पिंगले ने नाशिक के निकट, त्र्यंबकगढ़ को जीता।
इस प्रकार मुगलों के विरुद्ध शिवाजी महाराज ने जो आक्रामक नीति अपनाई थी, वह सफल हुई ।
आक्रमण के इन अभियानों में तानाजी मालुसरे, मोराेपंत पिंगले, प्रतापराव गुजर आदि सरदारों ने उल्लेखनीय पराक्रम दिखाया ।
इसके लिए विधिवत राज्याभिषेक करवाना आवश्यक था । छह जून सोलह सौ चौबीस को शिवाजी महाराज ने विद्वान पंडित गागा भट्ट द्वारा रायगढ़ पर अपना राज्याभिषेक करवाया ।
इस राज्याभिषेक द्वारा अब शिवाजी महाराज स्वराज्य के छत्रपति बने ।
संप्रभुता के प्रतीक रूप में उन्होंने ‘राज्याभिषेक शक’ इस नई कालगणना काे प्रारंभ किया । अब वे ‘शककर्ता’ बने ।
कृष्णाजी अनंत सभासद ने इन अभियानों का वर्णन करते हुए लिखा है, ‘चार महीनों में सत्ताईस गढ़ अपने अधिकार में कर लिए; बड़ी ख्याति पाई ।
लगातार तीस वर्षों के अथक परिश्रम के फलस्वरूप मराठों का स्वराज्य साकार हो गया था परंतु स्वराज्य के स्वतंत्र और प्रभुत्व संपन्न अस्तित्व को सिद्ध करने के लिए इस स्वराज्य को अधिकृतता और सभी की मान्यता प्राप्त होना आवश्यक है;
यह शिवाजी महाराज के ध्यान राज्याभिषेक के अवसर पर उन्होंने स्वर्ण का सिक्का ‘होन’ और तांबे का सिक्का ‘शिवराई’ ढाले ।
इन सिक्कों पर ‘श्री राजा शिवछत्रपति’ ये अक्षर उकेरे हुए थे ।
इसके पश्चात कालांतर में राजपत्रों पर ‘क्षत्रिय कुलावंतस श्री राजा शिवछत्रपति’ का उल्लेख किया जाने लगा ।
राज्याभिषेक के पश्चात उन्होंने फ़ारसी शब्दों का पर्यायी संस्कृत शब्दों वाला एक कोश तैयार करवाया । इसी को ‘राज्यव्यवहारकोश’ कहते हैं ।
भारत में धार्मिक विधियों की दो परंपराएँ- वैदिक और तांत्रिक प्रचलित थीं ।
इन दोनों पद्धतियों का आदर करते हुए शिवाजी महाराज ने इन पद्धतियों द्वारा अपना राज्याभिषेक करवाया ।
मध्यकालीन भारत के इतिहास में शिवाजी महाराज का राज्याभिषेक एक क्रांतिकारी घटना है।
इस घटना के महत्त्व को प्रतिपादित करते हुए इतिहासकार सभासद कहता है-मराठा पातशाह इतना बड़ा छत्रपति बना; यह काेई साधारण बात नहीं है ।
शिवाजी महाराज ने स्वराज्य की स्थापना की। स्वयं का राज्याभिषेक करवाया । राज्याभिषेक के पश्चात उन्होंने दक्षिण का विजयी अभियान चलाया।
स्वराज्य का विस्तार हुआ । इस स्वराज्य में नाशिक, पुणे, सातारा, सांगली, कोल्हापुर, सिंधुदुर्ग, रत्नगिरि, रायगढ़ और ठाणे जिलों के बहुत से प्रदेशों का अंतर्भाव था ।
साथ ही; कर्नाटक, आंध्र प्रदेश और तमिलनाडु राज्यों के कुछ हिस्से स्वराज्य में समाविष्ट थे ।
इस तरह विस्तारित स्वराज्य का प्रशासन सुचारु रूप से चले, स्वराज्य में लोगों का कल्याण हो
इस उद्देश्य को पूर्ण करने के लिए शिवाजी महाराज ने स्वराज्य को सुस्थिति प्रदान की । इस विषय की जानकारी हम प्राप्त करेंगे ।
शिवाजी महाराज ने राज्याभिषेक के अवसर पर अष्टप्रधान मंडल का गठन किया ।
राज्य प्रशासन की सुविधा की दृष्टि से उसे आठ विभागों में बॉंटा गया ।
आठ विभागों के आठ प्रमुख मिलकर ‘अष्टप्रधान मंडल’ बना ।
इन प्रमुखों की नियुक्ति करना अथवा उन्हें उनके पद विभाग प्रमुख अपने-अपने विभाग को लेकर शिवाजी महाराज के प्रति उत्तरदायी थे ।
शिवाजी महाराज ने गुणवत्ता और कार्यदेखकर अष्टप्रधान मंडल का चुनाव किया ।
गाॅंव-देहात का मुख्य व्यवसाय कृषि था । शिवाजी महाराज कृषि के महत्त्व को जानते थे ।
अतः उन्होंने किसानों के हितों को वरीयता दी ।
उन्होंने अपने पराक्रमी और अनुभवी अधिकारी अण्णाजी दत्तो को भू-राजस्व के प्रबंधन का दायित्व सौंपा ।
उन्होंने अधिकारियों को चेतावनी दे रखी थी कि वे निर्धारित राशि से अधिक राजस्व इकट्ठा न करें।
बंजर भूमि को उपज योग्य बनाने के लिए प्रोत्साहन दिया । अतिवृष्टि या आकाल पड़ने पर फसल नष्ट होती है अथवा शत्रुसेना गाँव को ध्वस्त करती है
तो ऐसी स्थिति में गाँववालों को भू-राजस्व और अन्य करों में छूट दी जाती थी ।
साथ ही; शिवाजी महाराज ने अधिकारियों को आदेश दे रखा था कि ऐसे समय किसानों को बैलों की जोड़ी, हल और बोआई के लिए अच्छे बीज दिए जाएँ ।
कृषि व्यवसाय देहात की अर्थनीति की रीढ़ था । देहातों में कृषि व्यवसाय के पूरक व्यवसाय चलते हैं ।
गाँव के श्रमिक वस्तुओं का उत्पादन करते थे । वे स्थानीय लोगों की आवश्यकताएँ पूर्ण करते थे ।
शिवाजी महाराज जानते थे कि जब तक व्यापार में वृद्धि नहीं होती; तब तक राज्य समृद्ध नहीं बनता ।
व्यापारियों के कारण राज्य में नव-नवीन और आवश्यक वस्तुएँ आती हैं । वस्तुएँ विपुल मात्रा में उपलब्ध होती हैं ।
व्यापार में वृद्धि होती है । संपत्ति बढ़ती है । शिवाजी महाराज के आदेशपत्र में एक वर्णन पाया जाता है
‘साहूकार राज्य और राजश्री की शोभा है।’
यह वर्णन शिवाजी महाराज के व्यापारियों की ओर देखने के दृष्टिकोण को स्पष्ट करता है ।
‘साहूकार’ शब्द का अर्थ व्यापारी है । शिवाजी महाराज की नीति स्वराज्य के उद्योगों को संरक्षण देने की थी ।
इसका उत्तम उदाहरण नमक उद्योग है । उन्होंने कोकण में चलने वाले नमक के उद्योग को संरक्षण दिया ।
उस समय स्वराज्य में पुर्तगालियों के अधिपत्यवाले प्रदेश से नमक का आयात बड़ी मात्रा में होता था ।
इसका कोकण में चलने वाली स्थानीय नमक की बिक्री पर प्रतिकूल प्रभाव पड़ता था।
इसे ध्यान में रखकर शिवाजी महाराज ने पुर्तगालियों के प्रदेश से आने वाले नमक पर बहुत बड़ी चुंगी लगाई थी ।
उद्देश्य यह था कि पुर्तगालियों से आने वाला नमक महँगा होकर उसका आयात कम हो जाए और स्थानीय नमक की बिक्री बढ़े ।
शिवाजी महाराज की सेना में दो विभाग थे । एक थलसेना और दूसरी अश्वसेना। थलसेना में हवलदार, जुमलेदार जैसे अधिकारी थे ।
थलसेना प्रमुख को ‘सरनोबत’ कहते थे । सरनाेबत थलसेना का सर्वोच्च अधिकारी था ।
अश्वसेना में दो प्रकार के घुड़सवार थे । एक शिलेदार और दूसरा बारगीर । शिलेदार के पास स्वयं का घोड़ा और शस्त्र होते थे ।
बारगीर को सरकार की ओर से घोड़ा और शस्त्र दिए जाते । अश्वसेना में बारगीरों की संख्या अधिक थी ।
अश्वसेना में अधिकारियों की श्रेणियाँ थलसेना की भाँति ही थीं । अश्वसेना का सर्वोच्च अधिकारी ‘सरनोबत’ था ।
नेताजी पालकर, प्रतापराव गुजर, हंबीरराव मोहिते जैसे शिवाजी महाराज की अश्वसेना के कुछ ख्यातिप्राप्त सरनोबत थे ।
शत्रुओं से स्वराज्य की रक्षा करना आवश्यक था ।
इसके लिए शत्रुओं की गतिविधियों की अचूक जानकारी समय पर प्राप्त करनी पड़ती थी ।
यह जानकारी प्राप्त करना और उसे शिवाजी महाराज को सौंपने का कार्य उनके गुप्तचर विभाग के प्रमुख का था ।
उनका गुप्तचर विभाग बहुत कार्यक्षम था । बहिर्जी नाईक उनके गुप्तचर विभाग का प्रमुख था ।
वह अलग-अलग स्थानों की जानकारी प्राप्त कर लाने में पारंगत था ।
सूरत अभियान के पूर्व वह वहाँ की छोटी-सी-छोटी बात की जानकारी ले आया था ।
मध्यकाल में किलों का असाधारण महत्त्व था । यदि किला अपने नियंत्रण में हो तो
आसपास के प्रदेश पर ध्यान रखा जा सकता है तथा नियंत्रण भी रखा जा सकता है ।
विदेशी आक्रमण होने पर किले के सहारे प्रजा की रक्षा भी की जा सकती है ।
किले में अनाज, युद्ध के लिए आवश्यक सामग्री, गोला-बारूद का संग्रह किया जा सकता है।
स्वराज्य स्थापना के कार्य में निहित किलों का महत्त्व आदेशपत्र में इस प्रकार बताया गया है,
‘यह राज्य तो पूजनीय ज्येष्ठ स्वर्गवासी स्वामीजी ने गढ़ द्वारा ही निर्माण किया है ।’
स्वराज्य में तीन सौ किले थे । शिवाजी महाराज ने इन किलों के निर्माण और मरम्मत पर बहुत बड़ा व्यय किया ।
राजगढ़, प्रतापगढ़, पावनगढ़ जैसे पहाड़ी किलों का निर्माण करवाया । प्रत्येक किले पर किलेदार, सबनीस और कारखानीस ये अधिकारी होते थे ।
किले पर अनाज के गोदाम और युद्ध सामग्री का प्रबंधन कार्य देखने के लिए एक अधिकारी होता था; जिसे कारखानीस कहते थे।
शिवाजी महाराज समुद्री किलों के महत्त्व से भली-भाँति परिचित थे ।
उनके द्वारा निर्माण करवाए गए जलदुर्गों में मालवण का सिंधुदुर्ग उत्कृष्ट समुद्री किला है ।
इस किले के निर्माण में मजबूती लाने के लिए उन्होंने किले की नींव में सौ मन सीसा उँड़ेलवाने का प्रबंध किय था।
सिद्दी पर दबाव बनाए रखने के लिए उन्होंने राजापुरी के सामने पद्मदुर्ग नामक समुद्री किले का निर्माण करवाया ।
इस किले के विषय में वे अपने एक पत्र में लिखते हैं, ‘पद्मदुर्ग बँधवाकर एक राजपुरी के उर पर दूसरी राजपुरी बनाई ।
भारत के पश्चिमी तट पर गोआ के पुर्तगाली, जंजीरा के सिद्दी, सूरत और राजापुर के गोदामवाले अंग्रेज स्वराज्य के शत्रु थे और वे स्वराज्य के विस्तार कार्य में बाधा उत्पन्न करते थे।
इन बाधाओं पर अंकुश रखना और पश्चिमी तट का संरक्षण करना आवश्यक था ।
इसके लिए शिवाजी महाराज ने नौसेना का निर्माण करवाया ।
वे जानते थे, ‘जिसके पास नौसेना, समुद्र उसी का।’ शिवाजी महाराज दूरदर्शी थे ।
शिवाजी महाराज की नौसेना में विविध प्रकार के चार सौ जलपोत थे ।
उनमें गुराब, गलबत और पाल युद्धपोत थे । इन जलपोतों का निर्माण कल्याण-भिवंडी की खाड़ी, विजयदुर्ग और मालवाड में करवाया जाता था ।
मायनाक भंडारी और दौलत खान नौसेना के प्रमुख अधिकारी थे ।
अन्य दूसरे शासकों अथवा राजाओं की भॉंति शत्रु के आधिपत्य वाले प्रदेश को जीतना और वहाँ अपना प्रभुत्व जमाना;
इतनी सीमित आकांक्षा को लेकर शिवाजी महाराज ने कार्य नहीं किया ।
प्रजा को स्वतंत्र बनाना उनका उद्देश्य था। यदि प्रजा स्वतंत्रता का सही अर्थ में आनंद प्राप्त करना चाहती है तो शासन का प्रशासन अनुशासनबद्ध होना चाहिए, प्रजा के हितों के प्रति सर्वांगीण रूप से सजग रहना चाहिए और विजित प्रदेशों की रक्षा करनी चाहिए;
यह बोध उन्हें था । शिवाजी महाराज केवल सत्ताधीश नहीं थे अपितु प्रजाहितों के प्रति एक सजग शासक थे और यह बात उनके राज्य प्रशासन से स्पष्ट होती है ।
स्वराज्य की स्थापना होने से पूर्व महाराष्ट्र पर आदिलशाही, सिद्दी, पुर्तगाली और मुगल सत्ताओं का प्रभाव था ।
शिवाजी महाराज ने इन सत्ताओं के विरुद्ध संघर्ष किया ।
सभी प्रतिकूल परिस्थितियों का उन्होंने सामना किया और स्वतंत्र तथा प्रभुता संपन्न स्वराज्य की स्थापना की ।
उन्होंने स्वराज्य के प्रशासन को व्यवस्थित रूप दिया और स्वराज्य को सुराज्य में परिवर्तित किया ।
शिवाजी महाराज ने अपनी वीरता और कार्य से नई व्यवस्था का ही निर्माण किया ।
स्वराज्य की स्थापना करने के कार्य में संघर्ष करते हुए उन्होंने स्वयं कई बार खतरे उठाए।
अफजल खान से मिलने जाने की घटना हो अथवा पन्हाला गढ़ का घेरा, शाइस्ता खान पर किया गया धावा हो अथवा आगरा से छूटकर आना;
ये सभी घटनाएँ खतरों से परिपूर्ण थीं । शिवाजी महाराज ने इन सभी घटनाओं पर सफलतापूर्वक विजय पाई और इनमें से वे सकुशल निकल आए ।
शिवाजी महाराज ने स्वराज्य अभियान के लिए अपने आसपास के लोगों को प्रेरित किया । उनके पास विलक्षण संगठन कौशल था ।
इसी कौशल के बल पर उन्होंने वीर और प्राण निछावर करने वाले लोगों को इकट्ठा किया ।
स्वराज्य के अभियान में उनके इन्हीं सहयोगियों ने अपने प्राणों की परवाह न करते अपने कर्तव्यों का निर्वाह किया ।
वृद्धावस्था में वे बीमार हुए । उस समय शिवाजी महाराज ने उनसे कहा, ‘उपचार करवाने में किसी भी प्रकार की लापरवाही न करें ।
स्वराज्य स्थापना के कार्य में शिवाजी महाराज का शत्रुओं के साथ संघर्ष चल रहा था ।
शत्रुओं के आक्रमणों से प्रजा त्रस्त हो जाती थी। उस समय वे अपनी प्रजा का अधिकाधिक ध्यान रखने का प्रयास करते ।
शाइस्ता खान पर धावा बोलते समय उन्होंने रोहिड़ घाटी के देशमुख को प्रजा के प्रति अपने कर्तव्य पूर्ण करने हेतु चेतावनी दी थी ।
उन्होंने देशमुख से कहा कि वह गाँव-गाँव घूमकर लोगाें को घाट के नीचे सुरक्षित स्थान पर जाने के लिए कहें ।
उन्होंने कड़े शब्दों में कहा कि इस कार्य में एक क्षण की भी देरी नहीं होनी चाहिए ।
शिवाजी महाराज इस बात का भी ध्यान रखते थे कि उनके सैनिकों से प्रजा को कोई कष्ट न पहुँचे ।
शिवाजी महाराज की सेना में कठोर अनुशासन था । वे इस बात का ध्यान रखते थे कि सैनिकों को निश्चित समय पर वेतन मिले ।
उन्होंने सैनिकों को नकद वेतन देने का प्रबंध किया ।
मध्यकालीन भारत में अनेक राज्यशासनों और अन्य क्षेत्रों में सैनिकों को नकद वेतन के बदले जागीर देने की पद्धति थी ।
शिवाजी महाराज ने इस पद्धति को रद्द कर दिया ।
जब शत्रुप्रदेश में उनके अभियान चलाए जाते तो सेना को चेतावनी दी जाती कि इस अभियान में उन्हें जो कुछ मिलेगा;
वह सरकारी कोष में जमा करें । अभियान में वीरता और पराक्रम दिखाने वाले सैनिकों को सम्मानित किया जाता ।
युद्ध में जो सैनिक वीरगति प्राप्त करते; उनके परिवार के भरण-पोषण का वे ध्यान रखते ।
युद्ध में शरण आए हुए शत्रु सैनिकों अथवा बंदी सैनिकों के साथ सदव्यवहार करते ।
शिवाजी महाराज को आदिलशाह, मुगल और सिद्दी जैसे शत्रुओं से संघर्ष करना पड़ा । ये इस्लामी सत्ताएँ थीं ।
उनके साथ युद्ध करते समय शिवाजी महाराज ने स्वराज्य में रहने वाले मुस्लिमों को अपना प्रजाजन माना ।
अफजल खान से भेंट करते समय उनके सैनिकों में सिद्दी इब्राहीम नाम का विश्वसनीय सेवक था ।
सिद्दी हिलाल शिवाजी महाराज की सेना का सरदार था और दौलत खान स्वराज्य की नौसेना का महत्त्वपूर्ण अधिकारी था ।
शिवाजी महाराज की धार्मिक नीति सहिष्णुथी।
शत्रु के किसी प्रदेश को जीतने पर; उस प्रदेश में मुस्लिम धार्मिक स्थानों को मिलने वाली सुविधाएँ; वे वैसी ही जारी रखते ।
उनके सहिष्णुतापूर्ण धार्मिक नीति के संबंध में इतिहासकार खाफी खान लिखता है, ‘शिवाजी महाराज ने अपने सैनिकों के लिए कड़ा नियम बनाया था कि अभियान में किसी भी मस्जिद को क्षति नहीं पहुँचाएँगे ।
कुरान की प्रति हाथ लगने पर उसे श्रद्धा भाव से किसी मुस्लिम व्यक्ति को सौंप देंगे ।
शिवाजी महाराज ने स्वराज्य स्थापना के लिए जाे प्रयास किए; उन प्रयासों का अपना अलग मूल्य है और वह मूल्य स्वतंत्रता का मूल्य है ।
इस मूल्य का उद्देश्य किसी अन्य सत्ता के प्रभुत्व काे स्वीकार न करते हुए अपना स्वतंत्र और प्रभुता संपन्न अस्तित्व बनाए रखना है ।
विदेशी और अन्यायी सत्ताओं से संघर्ष करते हुए शिवाजी महाराज ने दूसरों को भी स्वतंत्रता की प्रेरणा दी ।
शिवाजी महाराज ने अनेक शत्रुओं के साथ संघर्ष करते हुए स्वराज्य की स्थापना की ।
उनका यह कार्य उनके युगप्रवर्तकत्व को सिद्ध करता है।
इस कार्य के अतिरिक्त उनके व्यक्तित्व में अन्य दूसरे अनेक सद्गुणों का कोश भी पाया जाता है ।
शिवाजी महाराज अत्यंत बुद्धिमान थे । उन्होंने अनेक विद्याएँ आत्मसात की थीं ।
उन्हें कई भाषाएँ और लिपियाँ अवगत थीं । माता-पिता द्वारा किए गए स्वराज्य स्थापना और नैतिकता के संस्कार उनके मन की गहराई में जड़ जमाए हुए थे ।
उनके व्यक्तित्व में चारित्र्य और बल, शील और वीरता का सुंदर समन्वय हुआ था ।
उनमें नेतृत्व, प्रबंधन, दूरदर्शिता, राजनीतिक कूटता, नागरिक और सैनिकी प्रशासन से संबंधित नीति, सत्य और न्याय के प्रति निष्ठा, सभी के साथ समान व्यवहार करने की प्रवृत्ति, आगामी बातों का ढाँचा बनाने का नियोजन, नियोजित बाताें को पूर्ण करने का कौशल, संकट में अडिग रहते हुए ऊपर उठने का निश्चय, सदैव जागरूक रहने की सजगता आदि असंख्य गुण थे ।
स्त्रियों के साथ दुर्व्यवहार करनेवालो को वे कठोर दंड देते । प्रजा के किसान, कारीगर, सैनिक, व्यापारी जैसे सभी वर्गों का वे ध्यान रखते ।
दूसरे धर्म में चले गए लाेगों को पुन: अपने धर्म में स्वीकार करने का जिस समय में कड़ा विरोध किया जाता था;
उस समय उन्होंने धर्मांतरित लाेगों को अपने धर्म में लिया । समय पड़ने पर उनसे स्वयं का रिश्ता जोड़ा ।
धार्मिक कारणों से समुद्री यात्रा को विरोध किया जाता था.
ऐसे समय उन्होंने सिंधुदुर्ग जैसे जलदुर्ग का निर्माण करवाया और नौसेना का गठन किया ।
इसका अर्थ यह होता है कि समुद्री मार्ग द्वारा होने वाले बाहरी आक्रमणों से वे परिचित थे और उसका उपाय भी उन्होंने सोच रखा था।
वे राज्याभिषेक करवाकर स्वराज्य के विधिवत नरेश बने । इस राज्याभिषेक के पश्चात उन्होंने धार्मिक दृष्टि से भिन्न विधि द्वारा दूसरा राज्याभिषेक करवाया ।
उनके ये सभी कार्य धार्मिक क्षेत्र में उनके द्वारा की गई क्रांतिकारिता काे दर्शाते हैं ।
जब-जब स्वराज्य पर प्राणघाती संकट आए; तब-तब सहयोगियों के बदले अथवा उनके साथ स्वराज्य के लिए वे अपने प्राण अर्पित करने के लिए तत्पर रहते थे ।
परंतु उनकी महानता केवल ऐसे विकट संकटों का धैर्य और निर्भीकता से सामना करने तक सीमित नहीं थी बल्कि वे नैतिकता और गुणवत्ता को स्वराज्य की आधारशिला बनाना चाहते थे ।
अत: महत्त्वपूर्ण बातों की तरह छोटी-छोटी बातों के बारे में भी उन्होंने संबंधित व्यक्तियाें को आवश्यक वे उचित आदेश दे रखे थे ।
सैनिक किसान की खेत से सब्जी भी जबरदस्ती नहीं ले सकते; इस प्रकार का आदेश इस दृष्टि से आदर्श ही है । पेड़ काटने पर लगाए गए प्रतिबंध भी अपना महत्त्व दर्शाते हैं ।
किले का कूड़ा-कचरा यहाँ-वहाँ, कहीं भी नहीं फेंकना चाहिए ।
उसे मकान के पिछवाड़े वाले बगीचे अथवा क्यारियों में जलाएँ और उसकी राख पर सब्जी उगाएँ, यह उनका आदेश था ।
इससे यह स्पष्ट होता है कि स्वराज्य का निर्माण करते समय वे छोटी-छोटी बातों की ओर कितना ध्यान देते थे ।
वे केवल योदधा् ही नहीं थे अपितु एक नवीन, स्वतंत्र, नीतिवान और संस्कृत समाज का निर्माण करने वाले शिल्पकार थे ।
महात्मा जाेतीराव फुले ने समता के संघर्ष में पोवाड़ा द्वारा शिवाजी महाराज के महानता का बखान किया है ।
लोकमान्य तिलक ने शिवजयंती उत्सव के माध्यम से राष्ट्रीय जागृति की । लाला लजपतराय ने शिवाजी महाराज की महत्ता पर एक पुस्तक लिखी है ।
तमिल काव्य के पितामह सुब्रमण्यम भारती ने शिवाजी महाराज अपने सहयोगियों को संबोधित कर रहे हैं;
इस प्रसंग की कल्पना कर काव्य रचना की है । विश्वकवि रवींद्रनाथ ठाकुर ने शिवाजी महाराज पर एक दीर्घ कविता लिखी है ।
पंडित जवाहरलाल नेहरू ने शिवाजी महाराज के विषय में कहा है, ‘शिवाजी महाराज केवल महाराष्ट्र के नहीं थे अपितु वे संपूर्ण देश के थे ।
उन्हें अपने देश से बहुत प्रेम था और मानवीय सद्गुणों के वे जीवंत प्रतीक थे ।
भारत की सभी भाषाओं में शिवाजी महाराज से प्रेणा और आदर्श ग्रहण करनेवाला साहित्य लिखा गया है ।
शिवाजी महाराज के स्वराज्य कार्य की और स्वराज्य काे सुराज्य में परिवर्तित करने की यह प्रेणा भावी पीढ़ियों के लिए आदर्श बनी रहेगी । शिवाजी महाराज महान राष्ट्रपुरुष थे ।
छत्रपति शिवाजी महाराज की मृत्यु के पश्चात स्वराज्य की रक्षा करने के लिए मराठों ने छत्रपति संभाजी महाराज, छत्रपति राजाराम महाराज और महारानी ताराबाई के नेतृत्व में मुगलों से प्रखर संघर्ष किया ।
यह संघर्ष सत्ताईस वर्ष चला । प्रदीर्घ चले इस संघर्ष को ‘मराठों का स्वतंत्रता युद्ध’ कहते हैं ।
सोलह सौ बयासी ईसवी में स्वयं औरंगजेब बादशाह दक्षिण में चलकर आया । फिर भी मुगलों के साथ हुए इस युद्ध में अनेक विकट बाधाओं को मात देते हुए मराठे विजयी हुए ।
भारतीय इतिहास में यह स्वतंत्रता युद्ध रोमहर्षक और तेजस्वी युग रहा है । इस पाठ में हम उस स्वतंत्रता युद्ध का अध्ययन करेंगे ।
छत्रपति संभाजी महाराज शिवाजी महाराज के बड़े बेटे थे । उनका जन्म {२४}{चौबीस} मई {१६५७}{सोलह सौ सत्तावन} को पुरंदर किले में हुआ ।
शिवाजी महाराज के पश्चात वे छत्रपति बने । उस समय मराठों का मुगलों के साथ संघर्ष जारी था ।
ऐसी स्थिति में औरंगजेब बादशाह का बेटा शाहजादा अकबर ने अपने पिता के विरुद्ध विद्रोह किया ।
औरंगजेब ने इस विद्रोह को कुचल दिया । तत्पश्चात अकबर दक्षिण में संभाजी महाराज के आश्रय में चला गया ।
अकबर का दमन करने हेतु {१६८२}{सोलह सौ बयासी} ईसवी में स्वयं औरंगजेब दक्षिण में आया ।
वह अपने साथ विशाल सेना और शक्तिशाली ताेपखाना ले आया ।
उसने जंजीरा के सिद्दी को मराठों के विरुद में अभियान चलाने को कहा । उसने पुर्तगालियों को भी अपने पक्ष में कर लिया ।
परिणामत: संभाजी महाराज को एक ही समय में कई शत्रुओं का सामना करना पड़ा ।
संभाजी महाराज का कार्यकाल शिवाजी महाराज के पश्चात हुए मराठों के स्वतंत्रता युद्ध का प्रथम अध्याय है ।
शिवाजी महाराज ने अपने कार्यकाल में ही उन्हें राज्य प्रशासन और सैनिकी अभियानों की उत्तम शिक्षा प्रदान की थी ।
चौदह वर्ष की आयु से ही उन्होंने राज्य प्रशासन और सैनिकी प्रभुत्व की ओर ध्यान देना प्रारंभ किया था ।
अपनी युवावस्था में उन्होंने मुगलों और आदिलशाही के कई प्रदेशों पर आक्रमण किए ।
उनके युद्ध कौशल का वर्णन करते हुए तत्कालीन फ्रांसीसी प्रवासी एबे कैरे कहता है, ‘‘यह युवराज छोटा है । फिर भी धैर्यशील और अपने पिता की कीर्ति के अनुरूप ही शूर-वीर है.... ।’’
संभाजी महाराज के छत्रपति बनने के पश्चात मराठों का मुगलों के साथ चलने वाला संघर्ष अधिक प्रखर हुआ ।
औरंगजेब का उद्देश्य काबुल से कन्याकुमारी तक मुगलों का एकछत्र शासन निर्माण करना था ।
अपनी विशाल सैनिकी और आर्थिक शक्ति द्वारा मराठों का राज्य पूर्णत: नष्ट करना उसका स्वप्न था लेकिन संभाजी महाराज ने अपनी वीरता और युद्ध कौशल के बल पर उसका यह स्वप्न धूल में मिला दिया ।
इस किले को औरंगजेब के सेनानी दीर्घकाल तक प्रयास करने के बावजूद जीत नहीं पाए।
इस प्रकार संभाजी महाराज ने अपने शौर्य से औरंगजेब को त्रस्त कर दिया ।
संभाजी महाराज ने औरंगजेब काे इतना विवश कर दिया था ।
जंजीरा का सिद्दी मराठी प्रदेश में उत्पात मचाता था । मराठों के प्रदेशों पर धावा बोलकर वह आगजनी, लूटपाट और अत्याचार करता था ।
बखरकार सभासद ने उसका वर्णन इन शब्दाें में किया है, ‘घर में जैसे चूहे, वैसे राज्य में सिद्दी ।
’ संभाजी महाराज ने {१६८२}{सोलह सौ बयासी} ईसवी में उसके विरुद्ध अभियान चलाया।
मराठों ने सिद्दी के अधिकारवाले दंडाराजपुरी किले को घेर लिया और जंजीरा पर भी जबर्दस्त ताेपें दागीं परंतु ठीक उसी समय मुगलों ने स्वराज्य पर आक्रमण किया ।
फलस्वरूप संभाजी महाराज को जंजीरा अभियान अधूरा छोड़कर लौट आना पड़ा ।
गोआ के पुर्तगाली संभाजी महाराज के विरुद्ध औरंगजेब से मिल गए थे । अत: संभाजी महाराज ने पुर्तगालियों को सबक सिखाने का निश्चय किया ।
उन्होंने {१६८२}{सोलह सौ बयासी} ईसवी में पुर्तगालियों के रेवदंडा बंदरगाह पर धावा बोला ।
इसके प्रत्युत्तर में पुर्तगालियों ने गोआ
की सीमा पर स्थित मराठों के फोंडा किले को घेर लिया। मराठों ने घेरा तोड़ा आौर गोआ पर आक्रमण किया ।
इस युद्ध में येसाजी ने शौर्य की पराकाष्ठा की। इसमें पुर्तगाली गवर्नर हताहत हुआ । उसे पीछे हटना पड़ा। संभाजी महाराज ने उसका पीछा किया ।
पुर्तगाली बड़े संकट में घिर गए । उसी समय संभाजी महाराज को मुगलों द्वारा दक्षिण कोकण पर आक्रमण किए जाने का समाचार प्राप्त हुआ ।
फलस्वरूप हाथ आई गोवा की सफलता को छोड़कर उन्हें मुगलों का प्रतिकार करने के लिए लौट आना पड़ा ।
मराठों के विरुद्ध चलाए जा रहे अभियान में औरंगजेब को सफलता प्राप्त नहीं हो रही थी । अत: उसने मराठाें के विरुद्ध उस अभियान को स्थगित किया।
अब उसने आदिलशाही और कुतुबशाही राज्यों के विरुद्ध मोर्चा खोला । औरंगजेब ने ये राज्य जीत लिए ।
इन दोनों राज्यों की संपत्ति और सैनिकी सामग्री मुगलों के हाथ लगी । परिणामत: औरंगजे़ब की स्थिति दृढ़ हो गई ।